open-index/open-wikipedia-markdown huggingface dataset:
חופשה בלונדון (סרט)

**חופשה בלונדון** (באנגלית: **Indiscreet**) הוא סרט קולנוע בריטי מסוגת קומדיה רומנטית משנת 1958 בבימויו של סטנלי דונן, עם קרי גרנט ואינגריד ברגמן בתפקידים הראשיים. .

התסריט נכתב על ידי נורמן קרסנה, והוא מבוסס על המחזה שלו "Kind Sir", שהועלה בתיאטראות ברודוויי ב-1953. זה הסרט השני בו הופיעו גרנט וברגמן מאז "נודעת" ב-1946.

הסרט היה מועמד לשלושה פרסי גלובוס הזהב:
*פרס גלובוס הזהב לסרט הטוב ביותר - קומדיה או מוזיקלי
*פרס גלובוס הזהב לשחקנית הטובה ביותר - אינגריד ברגמן
*פרס גלובוס הזהב לשחקן הטוב ביותר - קרי גרנט

הסרט עובד לסרט טלוויזיה בשנת 1988, עם רוברט וגנר ולזלי אן דאון בתפקידים הראשיים.
## תקציר העלילה
אנה קלמן (אינגריד ברגמן) היא שחקנית תיאטרון מפורסמת שאינה מצליחה להשיג בן זוג מתאים. לאחר דייט לא מוצלח במיורקה היא קוטעת את חופשתה, וחוזרת מיואשת לביתה בלונדון.

אחותה מרגרט (פיליס קלברט) ובעלה אלפרד (ססיל פארקר). מנסים לעודד אותה. אלפרד הבנקאי מכיר לה את פיליפ אדמס (קרי גרנט), איש עסקים מסן פרנסיסקו והיא מתאהבת בו מיד. הם מבלים ביחד בלונדון ואנה רוצה לממש את אהבתם בנישואים.

פיליפ אוהב אותה אבל הוא רווק מושבע ונגד מוסד הנישואים ולכן אומר לה שהוא נשוי אך גר בנפרד מאשתו. הוא מקבל תפקיד בנאט"ו בפריז אך מדי סוף שבוע הוא טס לחופשה בלונדון לבלות עם אנה.

מרגרט מגלה לאנה כי פיליפ אינו נשוי וזה מרגיז אותה אך היא אוהבת אותו ולא רוצה לאבד אותו.

היא מעמידה פנים שיש לה מחזר נלהב וכשפיליפ מגלה זאת הוא נתקף ברגש קנאות.

מרגרט מודיעה לה כי פיליפ עומד לטוס לניו יורק וכי לפני כן יערוך אצלה ביקור הפתעה. אנה מקשטת את חדרה כאילו היא מצפה לאורח ומבקשת מהמשרת שלה להיכנס לחדרה ברגע שיגיע פיליפ. כשפיליפ מגיע לחדרה הוא רואה גבר זר שמסתלק. הוא כועס ורוצה לעזוב אבל אנה מבקשת ממנו לחזור ולאחר ויכוח בו שניהם מטיחים האשמות זה בזו, הם מתפייסים ומתחבקים.

## קישורים חיצוניים

*קדימון לסרט חופשה בלונדון, באתר יוטיוב
*סצנת הריקוד של קרי גרנט, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים באנגלית
קטגוריה:סרטי קומדיה בריטיים
קטגוריה:סרטי האחים וורנר
קטגוריה:סרטי קומדיה רומנטית
קטגוריה:סרטי קרי גרנט
קטגוריה:לונדון בקולנוע
קטגוריה:סרטי סטנלי דונן
תסמונת PFAPA

**PFAPA** (בעברית מכונה לעיתים **תסמונת פאפה** או **תסמונת פאפא**) היא תסמונת ברפואת ילדים המתבטאת בהתקפי חום גבוה מלווים באפטות בפה ובהגדלת קשרי לימפה בצוואר ללא עדות לזיהום חיידקי או נגיפי.

התסמונת תוארה לראשונה ב-1987 על ידי רופא ילדים אמריקאי בשם מרשל, ונקראה בתחילה "תסמונת מרשל". אחר כך קרא לה PFAPA, שזה ראשי תיבות של Periodic Fever (חום מחזורי), Aphthous Pharyngitis (אפטות בפה ובלוע) ו-cervical Adenopathy (הגדלת בלוטות למפה בצוואר).

## תיאור התסמונת
אירועים של עליית חום עד מעל 40 מעלות צלזיוס בתקופה של 3–6 ימים מלווים בכאבי לוע ואפטות בפה ובהגדלת קשרי לימפה צוואריים, צמרמורת וכאבי שרירים ומפרקים.

האירועים האלה מופיעים במחזוריות של 3–8 שבועות. בין האירועים האלה מרגיש הילד מצוין, ללא עיכוב בגדילה.

## אטיולוגיה
סיבת התסמונת אינה ידועה. אין שום עדות מחקרית, מולקולרית, גנטית, או זיהומית המאפשרת היום להסביר את התופעות הקיימות בחולים ואת העובדה שמינון מזערי של סטרואידים מפסיק את ההתקף בצורה יעילה. מדובר ככל הנראה בחוסר שליטה על התגובה הדלקתית של הגוף שמייצר תגובה דלקתית, אף שאין חיידק או וירוס שגורם לה.

## אבחנה
משטחי הלוע הם שליליים לחיידקים ווירוסים. משטחי הגרון שלילי, בדיקות הדם תקינות פרט למדדי דלקת כמו עלייה בספירת הלויקוציטים, שקיעת דם מוחשת ו-CRP גבוה.

האבחנה המבדלת כוללת מחלות כמו מחלת בכצ'ט, קדחת ים תיכונית משפחתית ועוד.

## טיפול
הטיפול בתסמונת הוא למעשה גם האבחנה. סטרואידים הניתנים באופן פומי נמצאו מאוד יעילים בטיפול בהתקפים והירידה בחום קורית תוך 2–4 שעות, כמו כן יש שיפור הדרגתי בשאר התסמינים.

שני קווי טיפולים מקובלים: סטרואידים - פרדניזון (1 מ"ג/ק"ג) או הסרת השקדים.

אנטיביוטיקה לא משפרת את המצב.

## פרוגנוזה
התסמונת מתחילה בדרך כלל עד גילאי 5.

התסמונת נעלמת ברוב המקרים עד גיל 10. לא נצפו פגיעות כרוניות כלשהן לאורך זמן בהתפתחות וגדילה.

## קישורים חיצוניים
* 
* 
* 
* 
* 

PFAPA
קטגוריה:רפואת ילדים
מקסים פליינקו

**מקסים ולדימירוביץ' פליינקו** (ברוסית: **Максим Владимирович Палиенко**; נולד ב-18 באוקטובר 1994, סמרה, רוסיה) הוא כדורגלן רוסי, בלם מועדון טומסק.

## קריירה
### קריירת מועדונים
מקסים הוא בוגר בית הספר לכדורגל של מועדון הכדורגל "לאדה" מהעיר טוליאטי.

ב-2011, הוא שיחק במועדון "קרילייה סובייטוב" וב-22 ביולי 2013, הוא ערך את הופעת הבכורה שלו בליגת העל, כשהוא מחליף בדקה ה-71 את איליה מקסימוב במשחק החוץ נגד צסק"א.

בקיץ 2015 הקבוצה לא חידשה את החוזה עם השחקן ופליינקו עבר למועדון הכדורגל זניט וצורף לסגל קבוצת זניט-2. את הופעת הבכורה שלו ב"זניט" ערך לראשונה ב-11 במאי 2016, במשחק במחזור ב-28 נגד "מורדוביה" (3:0) כשעלה להחליף בדקה ה-81.

ב-21 ביולי 2016 חתם על חוזה לשנתיים עם המועדון מהליגה הראשונה טוסנו, ממחוז לנינגרד.

בקיץ 2018 עבר לקבוצת ניז'ני נובגורוד.
### בסגל הנבחרת
הוא הופיע משחק אחד בהרכב נבחרת רוסיה בכדורגל עד גיל 21, במשחק נגד פינלנד באוקטובר 2016.

## קישורים חיצוניים

* פרופיל באתר *[[Sports.ru]]* 
* מקסים פליינקו באתר ליגת העל הרוסית בכדורגל

קטגוריה:כדורגלנים רוסים
קטגוריה:קשרי כדורגל רוסים
קטגוריה:סמרה: כדורגלנים
קטגוריה:כדורגלני זניט סנקט פטרבורג
קטגוריה:כדורגלני קריליה סובייטוב סמרה
קטגוריה:כדורגלני טוסנו
קטגוריה:כדורגלני ניז'ני נובגורוד
קטגוריה:כדורגלני אורנבורג
קטגוריה:כדורגלני אורארטו ירוואן
קטגוריה:רוסים שנולדו ב-1994
Chown

ממוזער|פקודת Chown|193x193px

**chown** (באנגלית: Change Owner; "החלפת בעלות") היא פקודה במערכת הפעלה דמוית יוניקס המחליפה בעלים של קבצים וספריות במערכת ההפעלה.

הבעלות על כל קובץ במערכת יכולה להשתנות רק על ידי משתמש-על. לא ניתן להחליף בעלות על קובץ באמצעות משתמש שאינו מורשה לכך גם כאשר המשתמש הוא בעל הקובץ המקורי.

שינוי שם קבוצה יתבצע בעזרת פקודת chgrp.

## שימוש
השימוש הסטנדרטי בפקודת `chown`, בסביבת יוניקס, יתבצע כדלקמן:

```bash
chown username file.sh
```


ניתן לשלב ערכים נוספים:
* chown -r - שינוי רקורסיבי על קבצים ותיקיות.
* chown -c - הצגה ושינוי קבצים שהשתנו.
* man chown - יציג את ספר הוראות של פקודה זו.

## קישורים חיצוניים
* רשימת פקודות יוניקס (באנגלית)
* רשימת פקודות CMD (באנגלית)

קטגוריה:פקודות מחשב
קטגוריה:פקודות יוניקס
הרמן פילניק

**הרמן פילניק** (בספרדית: **Herman Pilnik**; 8 בינואר 1914 – 12 בנובמבר 1981) היה שחמטאי יהודי-ארגנטינאי בדרגת רב-אמן. היה אלוף ארגנטינה בשחמט מספר פעמים, התחרה באליפות העולם בשחמט.

## קורות חיים
הרמן פילניק נולד בשטוטגרט למשפחה יהודית שמקורה בליטא. בשנת 1930 הוא זכה באליפות שטוטגרט בשחמט. באותה שנה הוריו יצחק ואידה פילניק עם הילדים עברו לארגנטינה. פילניק החל להשתתף בתחרויות בדרום אמריקה. הוא זכה באליפות ארגנטינה בשנים 1942, 1945 ו-1958. בשנת 1944 הוא חלק את המקום ראשון בתחרות עם מיגל ניידורף. לאחר סיום מלחמת העולם השנייה הוא זכה במספר תחרויות שנערכו באירופה.

בשנת 1950 הוענק לו תואר אמן בינלאומי ובשנת 1952 רב-אמן.

בשנת 1956 הוא סיים במקום התשיעי בתחרות המועמדים. בהמשך הוא זכה במספר תחרויות. בסוף שנות ה-50 של המאה ה-20 עבר לצ'ילה. לאחר מספר שנים הוא חזר לארגנטינה, ואחר כך עבר לוונצואלה בה התפרנס כמאמן שחמט.

נפטר ב-12 בנובמבר 1981.

## הרמן פילניק במשחקי [[אולימפיאדת השחמט]]
בין השנים 1950 ל-1958 השתתף פילניק ב-5 אולימפיאדות שחמט:

## קישורים חיצוניים

## הערות שוליים

קטגוריה:אלופי ארגנטינה בשחמט
קטגוריה:שחמטאים יהודים ארגנטינאים
קטגוריה:רבי-אמנים יהודים
קטגוריה:מאמני שחמט יהודים
קטגוריה:מהגרים מגרמניה לארגנטינה
קטגוריה:גרמנים שנולדו ב-1914
קטגוריה:ארגנטינאים שנולדו ב-1914
קטגוריה:ארגנטינאים שנפטרו ב-1981
טרנינג (סדרת טלוויזיה)

**טרנינג** היא קומדיית מצבים ישראלית לנוער ששודרה החל מ-29 באפריל 2018 בערוץ KidZ למנויי HOT, כאשר היא הראשונה שהופקה בלעדית למנויי החברה. הסדרה נוצרה על ידי ירון ארזי, ששימש גם כתסריטאי הראשי שלה, ובוימה על ידי אורי כץ. הסדרה הופקה על ידי סוכנות ADD.

## עלילה
פנימיית "פריש" היא הבית של ספורטאי העתיד של ישראל. חממת מצטיינים בניהולה של ויקי פריש, מיידת פטיש מיתולוגית ועטורת מדליות. כשפרשה, החליטה ויקי להקדיש את חייה ללמד ספורטאים צעירים ומבטיחים איך מגיעים להישגים, איך ממקסמים את היכולות שלהם ואיך שמים חומר משלשל ליריבים שלהם במידת הצורך. לשיטתה, הכל כשר בדרך למדליה הנכספת. "טרנינג" מביאה את סיפוריהם המצחיקים של ספורטאים צעירים ומבטיחים שמתמודדים ביחד, ואת ההתמודדות שלהם עם הלחץ להישגיות והצטיינות לצד חיי חברה צפופים בתנאי פנימייה.

## דמויות
***אדר ויצמן** (גאיה גור אריה) – סטודנטית לווטרינריה. אחותה התאומה של ליאור והמנהלת האישית שלה. עברה לפנימייה בעיקר כי התאהבה בסתיו, אך גם כי ויקי איימה שאם לא תעבור לפנימייה כדי לעזור לאחותה ליאור היא תסלק את ליאור מן הפנימייה. היא פחדה ממטוסים בעבר.
***ליאור ויצמן** (גאיה גור אריה) – טניסאית. אחותה התאומה של אדר, נוהגת לאחר באופן תמידי ואינה מסודרת ומרבה לאבד את חפציה.
***גבי לוסטיג** (נאיה פדרמן) – ילדה ספורטאית ונאמנה, לוחמת סיף, אלופת אירופה בסיף, המועדפת על ויקי. תמיד רוצה להיות מקום ראשון ולא אוהבת להפסיד, תחרותית במיוחד. התאהבה בלביא אך התאכזבה ממנו לאחר שניצחה אותו.
***ויקי פריש** (מיקי קם) – מנהלת הפנימייה ואמו של עלמה. מעדיפה את גבי מאשר כל האחרים. דואגת מאוד לפנימייה והניצחונות חשובים לה יותר מכל, אך למרות זאת היא טובת לב.

***עלמה פריש** (חן מזרחי) – הבן הלא יוצלח של ויקי שרצתה ללדת בת ולכן כאשר נולד לה בן החליטה בכל זאת לקרוא לו עלמה. עצלן בעקבות אלרגיה. 
***סתיו יולזארי** (עמית רהב) – הילד הכי יפה בפנימייה, שחיין, אוהב לישון, חברו הטוב ביותר של יגיל ומעריץ אותו. טיפש. פוחד ממחטים. יודע לרקוד סלסה. מפסיד בכוונה בתחרויות בין-לאומיות כדי לא לשיר את ההמנון שבו הוא מתבלבל.
***יגיל חצרוני** (עמית מורשת) – החנון של הפנימייה. שחמטאי. חברו הטוב ביותר של סתיו ונערץ על ידו. מסתובב כל הזמן עם עיתון שיש בו כתבה עליו. מאוהב בליאור. חושב שהוא חתיך ומקובל.
***לביא מרציאנו** (אור טרגן) – שחקן ג'ודו, אלוף ישראל בג'ודו, מתאהב בקלות. קצת טיפש. חבר של גבי.
***דוראל דדוש / צפריר בן ארצי** (גיא לואל) – הפסיכולוג של הפנימייה, בעל תעודות לא חוקיות.

## קישורים חיצוניים

* 
קטגוריה:KidZ: תוכניות וסדרות
קטגוריה:HOT: תוכניות וסדרות
קטגוריה:סדרות קומיות ישראליות לילדים
קטגוריה:קומדיות מצבים ישראליות
קטגוריה:סדרות טלוויזיה ישראליות שעלו לשידור בשנת 2018
קטגוריה:תוכניות וסדרות טלוויזיה שצולמו באולפני ברודקאסט
אוסקר פנו

**אוסקר פנו** (בספרדית***: ''Oscar Panno***;'' נולד ב־17 במרץ 1935 בבואנוס איירס) הוא שחמטאי ארגנטינאי בדרגת רב-אמן. היה אלוף ארגנטינה בשחמט מספר פעמים, התחרה באליפות העולם בשחמט. הוא היה הראשון בין השחמטאים הארגנטינאים הבולטים שהיה יליד ארגנטינה.

## הישגים בולטים

בשנת 1953 זכה באליפות העולם לנוער. בשנת 1953 הוענק לו תואר אמן בינלאומי ובשנת 1955 רב-אמן.

בשנת 1956 הוא סיים במקום התשיעי בתחרות המועמדים. בהמשך, הוא זכה במספר תחרויות.

בסוף שנות ה-50 של המאה ה-20 הוא סיים לימודי הנדסת בניין. מאז הוא בעיקר עסק במקצוע, ושיחק רק בתחרויות שחמט משניות.

בסוף שנות ה-60 של המאה ה-20 הוא חזר להתחרות בתחרויות משמעותיות.

הוא זכה באליפות ארגנטינה לשחמט בשנים 1953, 1985 ו-1992.

בשנת 1999 הוא השתתף בתחרות לזכר ניידורף וחלק מקומות 5–7 עם אריאל סורין.

## אוסקר פנו במשחקי [[אולימפיאדת השחמט]]
בין השנים 1954 ל-1992 השתתף אוסקר פנו ב-11 אולימפיאדות שחמט:

## קישורים חיצוניים

## הערות שוליים

קטגוריה:אלופי ארגנטינה בשחמט
קטגוריה:רבי-אמנים
קטגוריה:ארגנטינאים שנולדו ב-1935
The Immaculate Collection

***The Immaculate Collection*** (בעברית: "**האוסף ללא רבב**") הוא אלבום אוסף הלהיטים הראשון של זמרת מדונה. האלבום יצא לאור ב-9 בנובמבר 1990 על ידי חברות התקליטים סייר רקורדס והאחים וורנר. האלבום מכיל אוסף של להיטים של הזמרת מאז תחילת הקריירה שלה ועד שנה זו בגרסאות רמיקס או בגרסאות ערוכות, וגם נכללים בו שני שירים חדשים: "Justify My Love" ו-"Rescue Me". שם האלבום הוא למעשה משחק המילים המתקשר למריה הבתולה ולחטא הקדמון.

מגזין הרולינג סטון דירגו את האלבום במקום ה-138 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי מהדורות שנוצרו בעבר.

## רקע והוצאה
באירופה הוציאה מדונה מהדורה מיוחדת של האלבום בשם *The Holiday Collection* ובממלכה המאוחדת הוציאה מחדש את השיר "Holiday". בנוסף לכך, האלבום הפך לראשון אי פעם אשר בו השתמשו בטכנולוגיית אודיו *QSound*.

## סינגלים
"Justify My Love" היה לסינגל הראשון מהאלבום אשר זכה להצלחה רבה, ואף הגיע למקום הראשון בארצות הברית מה שהפך אותו לשיר התשיעי של הזמרת שעשה זאת. הוא גם הפך לאחד מהשירים הכי שנויים במחלוקת שלה בעקבות הווידאו קליפ הפרובוקטיבי שלו.

הסינגל השני שיצא מהאלבום היה "Rescue Me" אשר נכנס למקום ה-9 בארצות הברית, אף על פי שלא יצא לו קליפ. בכך גם מדונה הפכה לאמנית הנשית המצליחה ביותר במצעד האמריקאי באותה התקופה.

## הצלחה
האלבום זכה להצלחה עולמית בעולם בכך שנמכר בכ-32 מיליון עותקים, מה שהופך אותו לאחד מהאלבומים הנמכרים בהיסטוריה ולאלבום האוסף הנמכר ביותר בהיסטוריה על ידי אמן סולו. הוא הגיע למעמד יהלום בארצות הברית, ובכך הפך לאלבום השני שלה שעשה זאת.

בנוסף, היה האלבום לשני של אמנית אישה, אשר שהה הכי הרבה שבועות במקום הראשון במצעד האלבומים הבריטי.

## רשימת רצועות

## נתוני מכירות

## קישורים חיצוניים

## ביאורים

## הערות שוליים

קטגוריה:אלבומי אוסף של מדונה
קטגוריה:אלבומי אוסף באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי פטריק לאונרד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה כפולה בברזיל
קטגוריה:אלבומי יהלום בארצות הברית
קטגוריה:אלבומי יהלום בצרפת
קטגוריה:אלבומי חברת וורנר רקורדס
סוזי קסטיו

**סוזי קסטיו** (אנגלית: **Susie Castillo**; נולדה ב-27 באוקטובר 1979) היא שחקנית, מנחת טלוויזיה ודוגמנית אמריקאית. מיס ארצות הברית 2003.

## ביוגרפיה
קסטיו נולדה במסצ'וסטס לאם פורטוריקנית ואב דומינקאי וכשהייתה ילדה הוריה התגרשו, בגיל שש עשרה החלה לעבוד כדוגמנית באופן מקצועי והופיעה במספר מגזיני נוער ופרסומות.

ב-1998 נבחרה למיס נוער מסצ'וסטס וייצגה את מסצ'וסטס בתחרות מיס נוער ארצות הברית הארצית אך לא זכתה, התחרות שודרה בשידור חי, אך הופסקה באמצע עקב נאומו של ביל קלינטון אודות יחסיו עם מוניקה לווינסקי.

ב-2001 היא סיימה תואר בעיצוב פנים.

ב-2002 נבחרה למיס מסצ'וסטס 2003 בטקס שנערך באוניברסיטת ברידג'ווטר ובכך נהייתה ללטינית הראשונה שזוכה בתואר זה.
בתחרות מיס ארצות הברית 2003 שנערכה בטקסס זכתה במקום הראשון מבין 52 נציגות מדינות ארצות הברית.

בתחרות מיס תבל 2003 שנערכה בפנמה הלבוש הלאומי שלה היה תלבושת של וונדר וומן ועלתה לשלב חמש עשרה המועמדות הסופיות שעלו לגמר.

ב-2004 הייתה שופטת בתוכנית "הברבור" העוסקת במתמודדות העוברות מהפך במראה על ידי ניתוחים פלסטיים.

ב-2005 הנחתה את תחרות מיס נוער ארצות הברית, היא ביצעה הופעות אורח בקומדיות "אשתי וילדיי" ו"חצי חצי" וכמו כן גם בתוכנית הרדיו "On-Air" עם ראיין סיקרסט.

היא שימשה כמנחה קבועה בערוץ MTV, ב-2007 החלה לשמש כדוברת של חברת ניוטרוגינה, ב-2008 הנחתה את תוכנית המציאות בערוץ ABC Family "מלכת הנשף של אמריקה" (America's Prom Queen), בתוכנית התמודדו תלמידות תיכון מרחבי ארצות הברית ובכל פרק ניתן למתמודדות משימה הקשורה לנשף הסיום.

ב-2009 הנחתה את תוכנית הריקודים "Superstars of Dance".

ב-2010 הייתה חלק מצוות התוכנית "School Pride" אותה יצרה שריל היינס במסגרתה עוקבים אחר תלמידים, מורים וצוות בתי ספר שבהם נערך מהפך בקהילת בית הספר.

ב-2008 שיחקה בקומדיה "בית הכאב של טיילר פרי", וב-2011 שיחקה בפרק של הסדרה "קאסל". 

בשנת 2014 שיחקה בתפקיד קטן בסרט הפשע הביוגרפי "שוד ושבר" של הבמאי טריסטן פטרסון, אודות סיפורו של אדי דודסון, שבמשך שנה בלבד שדד מעל ל-60 בנקים. 

בשנת 2018 שיחקה בסרט האימה הקנדי "הקיץ של 84".

## קישורים חיצוניים

* 

קטגוריה:אמריקאים ילידי מסצ'וסטס
קטגוריה:שחקניות קולנוע וטלוויזיה אמריקאיות
קטגוריה:מנחות טלוויזיה אמריקאיות
קטגוריה:דוגמניות אמריקאיות
קטגוריה:משתתפות בתחרות מיס נוער ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 2003
קטגוריה:משתתפות בתחרות מיס מסצ'וסטס ארצות הברית
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות ממוצא דומיניקני
קטגוריה:אמריקאים ממוצא דומיניקני
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
NRK1

**NRK1** (לפני 1966 נקרא NRK או "הטלוויזיה") הוא ערוץ טלוויזיה ציבורי נורווגי, המופעל על ידי NRK, גוף השידור הציבורי של נורווגיה. הערוץ הוא הוותיק ביותר בנורווגיה.

שידורי הניסיון של הערוץ החלו ב-12 בינואר 1954 והשידורים הקבועים הראשונים החלו ב-13 באפריל 1958. השידורים הרגילים החלו ב-20 באוגוסט 1960.

מלבד תוכניות מקוריות המשודרות בערוץ, משודרות גם תוכניות מארצות הברית, בריטניה ואוסטרליה. כמו כן נרכשות סדרות טלוויזיה ממדינות נורדיות אחרות, יחד עם הפקות משותפות (דוגמת הנורדיזיון).

בשנת 2020 עמד שיעור הצפייה בערוץ על 35.7%, ובכך הוא הנצפה ביותר במדינה.

## היסטוריה
ביום שלישי, 12 בינואר 1954 ביצע NRK את ניסיון השידור הראשון. הניסיון ארך 32 דקות ושודר בו שעון עם דקות ושניות.

שידורי טלוויזיה קבועים החלו ב-13 באפריל 1958. באותה העת עבדו בערוץ 11 עובדים בלבד, 3 שעסקו בצד התוכן ו-8 טכנאי שידורים.

## שם וזהות גרפית
עד שנת 1995 נקרא הערוץ באופן רשמי "NRK טלוויזיה", או רק "NRK" בשפת היום-יום. עד תחילת שידורי ערוץ TV 2 בנורווגיה בשנת 1992, במשך 34 שנים, היה הערוץ הארצי היחיד בנורווגיה, ולכן נהגו לכנותו בשפת היום-יום גם "הטלוויזיה".

ב-1 בינואר 1996 שינה הערוץ את שמו ל-NRK1 בשל תחילת שידורי ערוץ NRK2. יחד עם שינוי זה, שונתה גם האריזה הגרפית של הערוץ.

הערוץ החליף כמה פעמים לאורך השנים את סמליו, והשינוי האחרון היה בשנת 2011. סמלי NRK כוללים בעיקר את הצבע כחול.

## נתח שוק
מתחילת שידורי הערוץ, עד שנות ה-80 הוא היה מונופול שידורים בנורווגיה. המונופול נשבר בבתים הקרובים לגבול עם שוודיה, שיכלו לקלוט את שידורי הטלוויזיה השוודית, ובתים המחוברים לכבלים.

בסוף שנות ה-80 הוקמו ערוצים TVNorge ו-TV3 כמתחרים הראשונים לשידורי NRK. בשנת 1992 הוקם ערוץ TV 2 כערוץ המסחרי הארצי הראשון בנורווגיה. על אף התחרות, מאז הקמתו הערוץ הוא הפופולרי ביותר בנורווגיה, עם נתח שוק של 30.7% בשנת 2016, ושל 32.8% בשנת 2017.

### נתח שוק לפי ערוץ

## ראו גם
* TV 2
* TV 2 Zebra
* TVNorge
* TV3

## קישורים חיצוניים
* 

## הערות שוליים

קטגוריה:ערוצי טלוויזיה נורווגיים
אליפות העולם בשחמט 1958

**אליפות העולם בשחמט 1958** הייתה תחרות שאורגנה על ידי פיד"ה. היא כללה דו-קרב בין אלוף העולם וסילי סמיסלוב ומיכאל בוטביניק שהחל ב-4 במרץ והסתיים ב-9 במאי 1958 בניצחונו של מיכאל בוטביניק.

## רקע
אליפות העולם בשחמט 1957 הסתיימה בניצחון של וסילי סמיסלוב על מיכאל בוטביניק. בהתאם לכללים, לאלוף העולם המודח הייתה זכות למפגש נוסף. למנצח בדו-קרב היה מוענק תואר אלוף העולם. אם הדו-קרב, היה מסתיים בתיקו לאחר 24 משחקים, וסילי סמיסלוב היה נותר אלוף העולם.

## דו-קרב על האליפות
הדו-קרב התקיים במהלך 4 במרץ - 9 במאי 1958 במוסקבה. הוא כלל 24 משחקים.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1958
1958
קטגוריה:מוסקבה: תחרויות שחמט
רכס רדה

**רכס רֶדֶה** או **רכס אֱאוּרֶדֶה** או **רכס וְרֶדֶה** (באנגלית: **Wrede Range**) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שטחו של הרכס 419 קמ"ר, וגובהו 1,614 מטרים מעל פני הים.

הרכס ממוקם בין נהר אינג'ניקה לבין נחל רדה.

שם הרכס אומץ רשמית ב-23 באפריל 1940.

## קישורים חיצוניים
* רכס רדה באתר ממשלת קולומביה הבריטית
* רכס רדה באתר summitsearch
* תצלום לוויין ומידע גאוגרפי
* מפה טופוגרפית של הרכס
* מזג אוויר עדכני עבור רכס רדה

## הערות שוליים

רדה
רדה
רדה
הרי הייזלטון

**הרי הייזלטון** (באנגלית: **Hazelton Mountains**) הם קבוצת רכסי הרים המהווים את החלק היבשתי של רכסי קיטימט בצפון מערב פרובינציית קולומביה הבריטית שבקנדה.

שטח הרכסים 25,118 קמ"ר, גובהם 961 מטרים מעל פני הים, והם ממוקמים צפונית למאגר נצ'אקו, בין נהר נאס לרמת נצ'אקו, ובין הרי החוף לנהר באלקליי.

הרי הייזלטון מהווים חלק מההרים הפנימיים. ממערב להם מצויים רכסי קיטימט, וממזרח להם הרי סקינה. מצפון להרי הייזלטון, מעבר לנהר נאס, מצויים הרי הגבול.

## תת רכסים
הרי הייזלטון כוללים כמה תת-רכסים:

צפונית לנהר סקינה:
* רכסי נאס
** רכסי נאס כוללים את הר הגעש הפעיל חרוט ציקס.
* רכס קיספיוקס
דרומית לנהר סקינה:
* רכסי באקלי, בהם פסגות שבע האחיות, שהן הגבוהות בהרי הייזלטון
** רכס בורנייט
** רכס האוסון, שפסגתו הגבוהה ביותר היא פסגת האוסון
** רכס או. קיי.
** רכס רושה דבולה
** רכס טלקווה
* רכסי טאהצה הכוללים את:
** רכס צ'יקאמין
** רכס קאסאלקה
** רכס מוריס
** רכס סיבולה
** רכס טוצ'קוונייאלה
** רכס וייטסייל
* רכס פאטולו

## לקריאה נוספת
* מידע גאוגרפי:
Stuart S. Holland, **[https://web.archive.org/web/20160304185301/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-txt.pdf Landforms of British Columbia]**, PP 57-58
* העדרם של קרחונים בהרי הייזלטון:
Jane G. Ferrigno, **[https://books.google.co.il/books?id=Y6cY5OFeVa4C&pg=PA17&lpg=PA17&dq=%22Hazelton+Mountains%22&source=bl&ots=lmTdrHyWOV&sig=44iMyZBVtBFC_2BnPwq7SBADHYo&hl=en&sa=X&ved=0ahUKEwjy1JP1hr_ZAhVBKVAKHZsAApE4ChDoAQg9MAY#v=onepage&q=%22Hazelton%20Mountains%22&f=false U.S. Geological Survey Professional Paper]**, PP 16-17 

## קישורים חיצוניים
* הרי הייזלטון באתר ממשלת קולומביה הבריטית
* הרי הייזלטון באתר ממשלת קנדה
* מפה טופוגרפית של קולומביה הבריטית
* תצלום לוויין ומידע גאוגרפי
* מפה טופוגרפית של הרי הייזלטון
* הרי הייזלטון באתר summitsearch
* אתרי נופש בהרי הייזלטון
* מזג אוויר עדכני עבור הרי הייזלטון
** תחזית מזג אוויר עדכנית עבור הרי הייזלטון
** סטטיסטיקות מזג אוויר עבור הרי הייזלטון
* **פארקים פרובינציאליים**:
** הפארק הפרובינציאלי שבע אחיות
** הפארק הפרובינציאלי אגם סילי

## הערות שוליים

*
הייזלטון
יחסי בנגלדש–יוון

[250px|ממוזער|שר החוץ היווני [ניקוס דנדיאס (מימין) נפגש באתונה עם שר החוץ של בנגלדש אבול קלם עבדול מומן , 2019]]
**יחסי בנגלדש–יוון** הם היחסים הדו-צדדיים בין **[[בנגלדש|הרפובליקה העממית של בנגלדש]]** לבין **[[יוון|הרפובליקה ההלנית]]**.

היחסים הדיפלומטיים בין שתי המדינות כוננו במרץ 1972, כאשר יוון הייתה אחת המדינות הראשונות שהכירו בבנגלדש.

## יחסים כלכליים
בנגלדש ויוון הביעו עניין הדדי בהרחבת הסחר וההשקעה הדו-צדדית בין שתי המדינות. בנגלדש מייצאת ליוון בעיקר בגדים, תרופות, קרמיקה, מזון קפוא ומוצרי עור. יוון גם הביעה עניין ברכישת אוניות מבנגלדש. בנגלדש מאידך מעוניינת בשיתוף פעולה כלכלי עם יוון בתחומי חקלאות, ספנות, תיירות ואנרגיה מתחדשת.

## גולים בנגלים ביוון
נכון לשנת 2009, כ-20,000 גולים בנגלים מתגוררים ביוון. רוב קהילת הגולים הבנגלים ביוון מתגוררת באתונה.

## ביקורים בדרג גבוה
בשנת 2013 השר היווני ניקוס דנדיאס ערך ביקור רשמי בדאקה, בירת בנגלדש.

## יחסים דיפלומטים
בנגלדש מחזיקה בשגרירות באתונה. מאידך, יוון מחזיקה בקונסוליה בבנגלדש.

## ראו גם
* יחסי בנגלדש-ספרד
* יחסי טג'יקיסטן-יוון

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רכס וייטסייל

**רכס וייטסייל** (באנגלית: **Whitesail Range**; מילולית: רכס המפרש הלבן) הוא רכס הרים המהווה תת-רכס של רכסי טאהצה, בצפון פרובינציית קולומביה הבריטית שבקנדה.

שטח הרכס 808 קמ"ר, גובהו 1,414 מטרים מעל פני הים, והוא ממוקם צפונית לנהר וייטסייל.

שם הרכס אומץ רשמית ב-15 ביולי 1936.

## קישורים חיצוניים
* רכס וייטסייל באתר ממשלת קולומביה הבריטית
* רכס וייטסייל באתר summitsearch
* מידע גאולוגי על רכס וייטסייל
* תצלום לוויין ומידע גאוגרפי
* מפה טופוגרפית של רכס וייטסייל
* מזג אוויר עדכני עבור רכס וייטסייל
** תחזית מזג אוויר עדכנית עבור רכס וייטסייל
** סטטיסטיקות מזג אוויר עבור רכס וייטסייל

## הערות שוליים

וייטסייל
וייטסייל
אדאמה בארו

**אדאמה בארו** (באנגלית: **Adama Barrow**, נולד ב-16 בפברואר 1965) הוא פוליטיקאי ויזם נדל"ן גמבי, המשמש כנשיא המדינה השלישי מאז 19 בינואר 2017.

## ביוגרפיה
בארו נולד בבאס סנטה סו שבמזרח המדינה ב-16 בפברואר 1965. למד בתיכון מוסלמי ולאחר מכן עבד כאיש מכירות. בארו עבר ללונדון שבממלכה המאוחדת ושם החל לעסוק בנדל"ן ובמקביל עבד כמאבטח. הוא חזר לגמביה בשנת 2006. הוא התמנה לגזבר המפלגה הדמוקרטית המאוחדת, אשר פעלה באופוזיציה. בספטמבר 2016 התמנה בארו למנהיג המפלגה.

### הנשיאות
ב-30 באוקטובר 2016 בארו זכה בהתמודדות האופוזיציה על נשיאות המדינה. במהלך הקמפיין בארו הבטיח להחזיר את גמביה לחבר העמים הבריטי ולבית הדין הפלילי הבינלאומי, חיזוק חופש העיתונות, ולבצע רפורמה במערכת הביטחון. בארו זכה בבחירות עם 43.34% מהקולות, ובכך ניצח את יחיא ג'אמה (אשר קיבל 39.6% מהקולות). ג'אמה בתחילה קיבל את התוצאות, אך חזר בו לאחר מכן. כתוצאה מהקונפליקט, בארו ברח לסנגל השכנה והושבע בשגרירות הגמביאנית בדקר בירת סנגל בימים שלאחר מכן. לבסוף ג'אמה אף הוא יצא לגלות ובכך בארו חזר לארצו והחל לכהן כנשיא בפועל בינואר 2017. הוא הושבע בפעם השנייה ב-18 בפברואר, אך באופן פומבי מול אזרחי המדינה.
בתחילת כהונתו הכריז בארו כי שמה הרשמי של גמביה ישונה מן "הרפובליקה האיסלמית של גמביה" לכדי השם "הרפובליקה של גמביה", ובכך ביטל את השינוי של ג'אמה קודמו. ב-14 בפברואר החלה גמביה בתהליך החזרתה לחברות בחבר העמים. בנאום הפתיחה שלו הודיע בארו כי הורה לשחרר את כל העצורים ללא משפט תחת משטרו של ג'אמה. ב-21 בספטמבר חתם בארו על צו לביטול עונש המוות. בנוסף על כך, הוא חתם גם על האמנה להגנה על זכויותיהם של כל מהגרי העבודה ובני משפחותיהם ועל אמנה כנגד נשק גרעיני.

בנובמבר 2021 הכריז אדמה בארו על מועמדותו לבחירות לנשיאות ב-2024.

### חיים אישיים
בארו הוא חבר הקבוצה האתנית פולה והוא מוסלמי אדוק. הוא פוליגמיסט והוא נשוי לשתי נשים. משתי נשים אלו יש לבארו כארבעה ילדים בחיים. אחד מבניו נפטר בינואר 2017 כתוצאה מנשיכה של כלב.

## קישורים חיצוניים

קטגוריה:נשיאי גמביה
קטגוריה:פוליטיקאים גמביאנים
קטגוריה:פוליגמיה
קטגוריה:יזמי נדל"ן
קטגוריה:גמביאנים שנולדו ב-1965
סטודנט חופשי (סדרת טלוויזיה)

**סטודנט חופשי** (באנגלית: **Undeclared**) הוא סיטקום אמריקאי שנוצר על ידי ג'אד אפאטו, ששודר ברשת פוקס בשנים 2001-2002. הסדרה נוצרה על ידי אפאטו כמעין סדרת-המשך לסדרתו הקודמת, "פריקים וגיקים", ששודרה ב-NBC ובוטלה אחרי עונה אחת בלבד. הסדרה מתארת את עלילותיהם של **סטיבן קארפ** (ג'יי בארושל) וחבריו, בשנתם הראשונה באוניברסיטה פיקטבית בצפון-מזרח קליפורניה. עלילת הסדרה מתרחשת בראשית שנות ה-2000 (שלא כמו "פריקים וגיקים", המתרחשת בשנות ה-80).

עם השנים הפכה הסדרה לסדרת פולחן ובשנת 2012 דורגה במקום ה-16 ברשימה "25 סדרות הפולחן הטובות ביותר של 25 השנה האחרונות" של המגזין אנטרטיינמנט ויקלי.

## שחקנים ודמויות
### דמויות ראשיות

### תפקידי משנה, אורח וקמאו
בין השחקנים הרבים שהופיעו בסדרה בתפקידי משנה/אורח/קמאו: אדם סנדלר, איימי פולר, ביזי פיליפס, בן סטילר, ג'ייסון סיגל, ג'נה פישר, דייוויד קרומהולץ, ויל פרל, טום ולינג, סאם לוין, סיימון הלברג, קווין הארט.

## ביקורות ותגובות
הסדרה זכתה לביקורות חיוביות מצד המבקרים. באתר Metacritic, העונה הראשונה והיחידה של הסדרה זכתה לציון של 85 מתוך 100, על פי 24 ביקורות שונות. במהלך עונת השידורים המקורית שלה, לסדרה היו בממוצע 7.3 מיליון צופים והיא דורגה במקום 93 בדירוג הסדרות הנצפות ביותר לעונה.

## ראו גם
* זרוקים ויורמים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2001
Something to Remember

***Something to Remember*** (בעברית: "**משהו לזכור**") הוא אלבום אוסף של הזמרת מדונה אשר יצא על ידי חברת התקליטים מאבריק רקורדס, ב-3 בנובמבר 1995. אלבום האוסף כולל אוסף של בלדות לאורך הקריירה שלה ובין היתר גרסה מחודשת של השיר "Love Don't Live Here Anymore".

בנוסף, אלבום האוסף כולל 3 שירים חדשים: "You'll See", "One More Chance" וגרסת כיסוי לשירו של מרווין גיי "I Want You". אלבום האוסף כולל גם סינגלים של מדונה מהעבר שלא נכללו באף אלבום שלה כמו "I'll Remember" ו-"This Used to Be My Playground", שהראו צדדים יותר רכים של הזמרת בתקופה קריטית בקריירה שלה.

## רקע והפקה
להפקת השירים החדשים באלבום עבדה מדונה עם דייוויד פוסטר ונלי הופר אשר ידועים בעבודתם עם אמנים כדוגמת ברברה סטרייסנד ואוליביה ניוטון-ג'ון. מדונה אמרה כי שם האלבום מדגיש את העובדה כי מטרתה, היא שיזכרו את תרומתה למוזיקה ולא את המחלוקות שלה בתקשורת שכן, תקופה זו הייתה תקופה רגישה בקריירה של מדונה.

זאת בעקבות כך שמבקרי מוזיקה רבים טענו כי הקריירה שלה ירדה. מבקרי המוזיקה נתנו ביקורות חיוביות לאלבום האוסף, תוך שהתרשמו מהשירה של מדונה ומהאחידות שלו.

## הצלחה
אלבום האוסף זכה להצלחה בין-לאומית כאשר נמכר בכ-10 מיליון בכל העולם. הוא הצליח להגיע למעמד פלטינה משולשת בארצות הברית וממלכה המאוחדת, למעמד פלטינה מרובעת באוסטרליה, למעמד פלטינה כפולה בפינלנד, קנדה ויפן ולמעמד פלטינה בארגנטינה, אוסטריה, ברזיל, גרמניה, מקסיקו, ניו זילנד, שוודיה, שווייץ והולנד.

## סינגלים
ארבעה סינגלים וסינגל שיווקי אחד יצאו מתוך האלבום. במקור, "I Want You" היה אמור להיות הסינגל הראשון מתוך אלבום האוסף, אך לבסוף הוא הופץ כסינגל שיווקי עם קליפ בבימויו של ארל סבסטיאן. "You'll See" יצא לאור כסינגל הראשון מהאלבום ב-23 באוקטובר 1995. לשיר גם יצא קליפ נלווה, בבימויו של מיכאל האוסמן. השיר זכה להצלחה רבה בעולם כאשר הגיע למקום השישי בארצות הברית ולחמשת העליונים באוסטריה, קנדה, פינלנד, איטליה ובריטניה.

בנוסף, גם השיר "Oh Father" יצא שוב בהוצאה מחודשת כסינגל השני מהאלבום. אחריו יצא השיר "One More Chance" כסינגל השלישי מהאלבום, אך הצלחתו הייתה מזערית בשל היעדר קליפ ולבסוף "Love Don't Live Here Anymore", יצא בהוצאה מחודשת כסינגל הרביעי והאחרון מהאלבום, תוך שצולם לו קליפ חדש.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי אוסף של מדונה
קטגוריה:אלבומי אוסף באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי מדונה
קטגוריה:אלבומים שהופקו על ידי פטריק לאונרד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי פלטינה בברזיל
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
המכללה הטכנולוגית של חיל החימוש

[שמאל|ממוזער|150px|[תגי כובע בצה"ל|סמל כומתת שוחרוּת חיל החימוש]]
שמאל|ממוזער|150px|סמל של המכללה הטכנולוגית של חיל החימוש
**המכללה הטכנולוגית של חיל החימוש** (לפני זה **הפנימיה הטכנית של חיל החימוש**) היה שמם של בית ספר תיכון ומכללה, אשר תפקידם היה להכשיר טכנאים, הנדסאים ועתודה אקדמאית לחיל החימוש.

התלמידים בבית ספר זה היו מוגדרים כשוחרים ואת לימודיהם הם היו מתחילים בכיתות ט' או י' ומסיימים את לימודיהם בכיתה יב' או יד', חלק היה ממשיך להשלמות לתואר מהנדס מכונות כעתודה. 

בית הספר הוקם בשנת 1958 בצריפין במחנה של בה"ד 20, והתקיימה בו מסגרת של פנימייה, בשנת 1999 הוקם המחזור הראשון של מסלול בגרות מלאה שהיה תוכנית הדגל של המכללה. 

בשנת 2015 בית הספר נסגר עקב תוכנית פינוי של מחנה צריפין ומעבר בה"ד 20 לעיר הבה"דים. התלמידים פוזרו בין תיכונים שונים.

## סימני זיהוי (כתפות) של השוחרים

קובץ:Israeli Ordnance Corps Technical Military Boarding school.png|סימני זיהוי (כתפות) על החולצה, של השוחר בשנים שונות במכללה הטכנולוגית של חיל החימוש. על כותפת הראשונה כיתוב: "הפנימיה הטכנית חיל חימוש", על שאר הכותפות כיתוב: "המכללה הטכנולוגית של חיל החימוש". מספר פסים מסמן שנת לימוד של השוחר וצבע מסמן מגמת הלימוד במכללה.


## לקריאה נוספת

* תולדות המכללה הטכנולוגית (הפנימייה) של חיל החימוש, באתר עמותת חיל הטכנולוגיה והאחזקה.

## קישורים חיצוניים

## הערות שוליים

קטגוריה:ישראל: חינוך מקצועי
קטגוריה:ישראל: מכללות להכשרת טכנאים והנדסאים
קטגוריה:בתי ספר תיכוניים בישראל
קטגוריה:מסלולי הכשרה בצה"ל
קטגוריה:חיל החימוש
אורוויל פרימן

**אורוויל לות'רופ פרימן** (באנגלית **Orville Lothrop Freeman**; 9 במאי 1918 - 20 בפברואר 2003) היה פוליטיקאי אמריקאי מהמפלגה הדמוקרטית אשר כיהן כמזכיר החקלאות של ארצות הברית בשנים 1961–1969 תחת הנשיאים ג'ון פיצג'רלד קנדי ולינדון ג'ונסון. בנוסף על כך הוא שימש כמושל מינסוטה בשנים 1955–1961.

## ביוגרפיה
פרימן נולד ב-9 במאי 1918 במיניאפוליס שבמינסוטה. בשנת 1940 החל ללמוד משפטים באוניברסיטת מינסוטה. הוא סיים את לימודיו בשנת 1946. במהלך לימודיו, התיידד פרימן עם יוברט האמפרי, אשר הפך בשנים שלאחר מכן לעמית פוליטי. בנוסף על האמפרי, פרימן פגש באוניברסיטה גם את אשתו, ג'יין שרלוט שילדס. הם נישאו ב-2 במאי 1942 והיו להם שני ילדים.

לאחר המתקפה על פרל הארבור בשנת 1941, גויס פרימן כחייל מילואים ועבר הכשרה בבסיס חיל הנחתים קוונטיקו. הוא בתחילה שירת באזור סן דייגו שבקליפורניה. לאחר מכן הוא עבר הכשרה נוספת בניו זילנד ובגוודלקנל. קרבותיו הראשונים היו בנובמבר 1943 במהלך המערכה בבוגנוויל. במהלך הקרבות, הוא נפצע בלסת ובזרועו השמאלית. הוא חזר לארצות הברית בשנת 1944 ומעולם לא השתקם לגמרי מהפציעה. לאחר המלחמה הוא זכה בעיטורים לב הארגמן ובמדליית הניצחון במלחמת העולם השנייה.

בשנת 1950 ניסה פרימן להתמודד לתפקיד היועץ המשפטי לממשל ובשנת 1952 התמודד לתפקיד מושל המדינה. הוא הפסיד בשתי המועמדויות. בסופו של דבר הוא נבחר למושל בשנת 1954. הוא נבחר שוב לתפקיד בשנים 1956 ו-1958, אך הפסיד בשנת 1960. 

כתוצאה מההפסד, הוא מונה על ידי הנשיא הדמוקרטי החדש ג'ון פיצג'רלד קנדי לתפקיד מזכיר החקלאות. הוא החזיק בתפקיד זה גם לאחר הירצחו של קנדי בנובמבר 1963. הוא החזיק בתפקיד זה לאורך כל כהונתו של לינדון ג'ונסון עד למינויו של הממשל הרפובליקני של ריצ'רד ניקסון ב-20 בינואר 1969. לאחר תפקיד זה הוא עסק בייעוץ ובמשפטים. 

פרימן נפטר מסיבוכים של מחלת אלצהיימר ב-20 בפברואר 2003 במיניאפוליס.

## קישורים חיצוניים

* 

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:מזכירי החקלאות של ארצות הברית
קטגוריה:חברי הקבינט של ארצות הברית בממשל לינדון ג'ונסון
קטגוריה:חברי הקבינט של ארצות הברית בממשל ג'ון פ. קנדי
קטגוריה:בוגרי בית הספר למשפטים באוניברסיטת מינסוטה
קטגוריה:מושלי מינסוטה
קטגוריה:מושלי מדינות ארצות הברית מהמפלגה הדמוקרטית
קטגוריה:קצינים וחוגרים בחיל הנחתים של ארצות הברית
קטגוריה:קצינים אמריקאים במלחמת העולם השנייה
קטגוריה:אמריקאים ממוצא שוודי
קטגוריה:אמריקאים ממוצא נורווגי
קטגוריה:מעוטרי לב הארגמן
קטגוריה:אמריקאים שנולדו ב-1918
קטגוריה:אמריקאים שנפטרו ב-2003
מיץ גזר

220px|ממוזער|מיץ גזר אשר הופק במסחטה
**מיץ גזר** הוא מיץ המופק מגזרים טריים, המשווק לעיתים רבות כמשקה דיאטטי. מכחצי קילוגרם של גזרים ניתן להפיק כוס מיץ של כ-250 מיליליטר, כמות זו של מיץ נחשבת לכמות קטנה ביחס למיצים המופקים מפירות כגון תפוחים או תפוזים. הסיבה לכך היא כמות הציפה הרבה של הגזר, ביחס לפירות וירקות אחרים.

## סקירה
מיץ גזר מכיל כמות גדולה של קרוטן, מקור חשוב לוויטמין A, וכן הוא עשיר בוויטמין B, חומצה פולית ומינרלים חשובים הזקוקים לגוף כגון סידן, נחושת, מגנזיום, אשלגן, זרחן וברזל. 

כמו מאכלים אחרים העשירים בבטא-קרוטן, צריכה של מיץ גזר בכמויות גדולות עלולה להוביל ל"קרוטנודרמה" - מצב בו העור מקבל גוון כתמתם-כתום. שתיית שלוש כוסות מיץ גזר ביום במשך תקופה קצרה תוביל למצב זה.

טעמו של מיץ הגזר הוא מתוק באופן טבעי, ובניגוד לרוב המיצים הוא אינו שקוף. לרוב, מיץ הגזר נצרך כמשקה בריאות. במשך מאות שנים הכינו מגזרים מרקים ומיצים ברחבי העולם. באמריקה, נעשה שימוש במיץ גזר כדי להעניק לגבינות גוון כתום כהה יותר.

## ערכים תזונתיים
כוס אחת של מיץ גזר סחוט מכילה את הערכים הבאים, לפי מחלקת החקלאות של ארצות הברית:
* קלוריות: 95
* שומנים: 0.35
* פחמימות: 21.90
* סיבים: 1.9
* חלבונים: 2.24
* כולסטרול: 0.010

## ראו גם
* שייק

## קישורים חיצוניים

* גזר - מלך הבריאות

## הערות שוליים

קטגוריה:מיצי ירקות
קטגוריה:מאכלי גזר
רכס סיבולה

**רכס סִיבּוֹלָה** (באנגלית: **Sibola Range**) הוא רכס הרים המהווה תת-רכס של רכסי טאהצה, בצפון פרובינציית קולומביה הבריטית שבקנדה.

שטחו של הרכס 546 קמ"ר, גובהו 1,777 מטרים מעל פני הים, והוא ממוקם צפונית לאגם טאהצה.

## מקור השם
שם הרכס אומץ רשמי ב-15 ביולי 1936. הרכס נקרא על שם סיבולה, אחת משבע ערי הזהב האגדיות.

## קישורים חיצוניים
*רכס סיבולה באתר ממשלת קולומביה הבריטית
*רכס סיבולה באתר ממשלת קנדה
*תצלום לוויין ומידע גאוגרפי
*מפה טופוגרפית של רכס סיבולה
*רכס סיבולה באתר summitsearch
*מזג אוויר עדכני עבור רכס סיבולה
**תחזית מזג אוויר עדכנית עבור רכס סיבולה
**סטטיסטיקות מזג אוויר עבור רכס סיבולה

## הערות שוליים

סיבולה
סיבולה
גרו הרלם ברונדטלנד

**גרו הרלם ברונדטלנד** (בנורווגית: **Gro Harlem Brundtland**, נולדה ב-20 באפריל 1939) היא פוליטיקאית נורווגית, אשר כיהנה כראש ממשלת נורווגיה במשך שלוש פעמים (1981, 1986–1989, 1990–1996). בנוסף על כך, ברונדטלנד כיהנה כמנהלת ארגון הבריאות העולמי בשנים 1998–2003 וכמנהיגת מפלגת העבודה בשנים 1979–1996. מאז עזיבתה את הפוליטיקה, ברונדטלנד עוסקת רבות בפיתוח בר-קיימא. בעבר גם כיהנה כסגנית יו"ר האינטרנציונל הסוציאליסטי. ברונדטלנד נחשבת לאישיות מתונה במפלגתה, ולאורך השנים תמכה בהצטרפות נורווגיה לאיחוד האירופי.

## ביוגרפיה
ברונדטלנד נולדה באוסלו בשנת 1939. היא הוכשרה כרופאה בתחילה. היא התחתנה ב-9 בדצמבר 1960 ונולדו לה ארבעה ילדים. בשנת 1963 סיימה לימודי תואר ראשון באוניברסיטת אוסלו ובשנת 1965 סיימה תואר שני באוניברסיטת הרווארד. לאחר לימודיה, עבדה ברונדטלנד בשירות הבריאות של אוסלו. תפקידה הפוליטי הראשון היה בתור שרת הסביבה בשנים 1974–1979. בפברואר 1981 נבחרה להיות ראשת הממשלה הראשונה בנורווגיה, אך היא עזבה את התפקיד באוקטובר של אותה השנה. ממשלתה השנייה של ברונדטלנד (אשר פעלה בשנים 1986-1989) ידועה בשל שיעור הנשים הגבוה שלה- כמעט מחצית (8 שרות מתוך 18 חברי ממשלה). במהלך כהונתה השלישית כראשת ממשלה, לקחה ממשלת נורווגיה חלק מרכזי בשיחות ובפיתוח הסכמי אוסלו, אם כי לאורך התהליך ארצות הברית הלכה והפכה לדומיננטית יותר בגישור.
במאי 1998 ברונדטלנד מונתה למנהלת ארגון הבריאות העולמי. במהלך כהונתה, ברונדטלנד עסקה רבות במלחמה כנגד תופעת העישון. היא החזיקה בתפקיד זה עד שנת 2003.

ב-22 ביולי 2011 ברונדטלנד כמעט נרצחה במתקפת הטרור בנורווגיה שבוצעה על ידי אנדרס ברינג בריוויק. היא שהתה באי שבו בוצע הטבח כשעתיים לפני הגעתו של ברייוויק. בחקירתו, הודה ברייויק כי ברונדטלנד הייתה אחד מיעדיו העיקריים. הוא תכנן באופן מפורט לחטוף אותה ולרצוח אותה בשידור חי באינטרנט.

## קישורים חיצוניים

* 

קטגוריה:ראשי ממשלת נורווגיה
קטגוריה:נשים בראשות ממשלה
קטגוריה:פוליטיקאיות נורווגיות
קטגוריה:בוגרי אוניברסיטת אוסלו
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:שרי ממשלת נורווגיה
קטגוריה:שרי סביבה
קטגוריה:רופאות
קטגוריה:רופאים נורווגים
קטגוריה:עובדי ארגון הבריאות העולמי
קטגוריה:ילידות 1939
קטגוריה:נורווגים שנולדו ב-1939
צ'ארלס א' וילסון

**צ'ארלס ארווין וילסון** ׁ(באנגלית: **Charles Erwin Wilson**; 18 ביולי 1890 – 26 בספטמבר 1961) היה איש עסקים, מהנדס ופוליטיקאי אמריקאי ששימש כמזכיר ההגנה של ארצות הברית בשנים 1953–1957 תחת ממשלו של הנשיא הרפובליקני דווייט אייזנהאואר. בנוסף על כך, כיהן גם כנשיא ומנכ"ל ג'נרל מוטורס.

## ביוגרפיה
וילסון נולד באוהיו בשנת 1890. הוא למד הנדסה באוניברסיטת קרנגי מלון וסיים את התואר הראשון שלו בשנת 1909, ולאחר מכן החל לעבוד בהנדסה בפיטסבורג שבפנסילבניה. העסק בו וילסון עבד פיתח ציוד רב עבור הצי והצבא האמריקאים בזמן מלחמת העולם הראשונה. הוא התחתן ב-11 בספטמבר 1912 ונולדו לו חמישה ילדים. בשנת 1919 החל וילסון לעבוד באחת מחברות הבת של ג'נרל מוטורס. הוא כיהן כמנכ"ל החברה עד למינויו לתפקיד מזכיר ההגנה בינואר 1953. תפקידו בחברה עורר תחילה מחלוקת בדיון בפני הסנאט של ארצות הברית, ולכן הסכים וילסון (בלחץ הסנאט) למכור את מניותיו בחברה, אשר היו בשווי של 2.5 מיליון דולרים. למרות המחלוקת, אושר מינויו של וילסון בסנאט ברוב של 77 תומכים אל מול 6 מתנגדים.

בתחילת כהונתו התרחשה מלחמת קוריאה, שלאחריה קיצץ באופן משמעותי את תקציב הביטחון. וילסון ביצע רפורמות ייעול מעמיקות ביותר במערכות ההגנה האמריקאיות. במסגרת רפורמות אלו, העמיקה ארצות הברית את ההסתמכות על נשק גרעיני, חיזקה את כוחה האווירי, קיצצה בכוחות היבשה ויעלה אותו. מדיניות זו הייתה שנויה מאוד במחלוקת באותן השנים. בנוסף על הרפורמות, יזם חוקים כנגד ניסויים בבני אדם. הוא החליט לעזוב את תפקידו בתחילת כהונתו השנייה של אייזנהואר.

לאחר סיום עשייתו הציבורית, וילסון עזב למישיגן, שם השקיע בעסקים ובמשפחתו. הוא נפטר בלואיזיאנה ונקבר בבית קברות של הבונים החופשיים בפרברי דטרויט.

## קישורים חיצוניים

* 

קטגוריה:אמריקאים ילידי אוהיו
קטגוריה:מזכירי ההגנה של ארצות הברית
קטגוריה:מנהלים אמריקאים
קטגוריה:חברי הקבינט של ארצות הברית בממשל דווייט אייזנהאואר
קטגוריה:בוגרי אוניברסיטת קרנגי מלון
קטגוריה:מעוטרי מדליית החירות (1945)
קטגוריה:אמריקאים שנולדו ב-1890
קטגוריה:אמריקאים שנפטרו ב-1961
מגלן ענק

**מגלן ענק** (שם מדעי: *Thaumatibis gigantea*) הוא מין יחידי בסוגו של מגלן. מגלן זה כמעט נכחד מהעולם. הוא מצוי ביערות של צפון קמבודיה, דרום לאוס ואולי גם בווייטנאם ובמלזיה. בעבר חי גם בתאילנד. זהו המין הגדול ביותר של מגלן.

אורכו של המגלן הענק 102–106 ס"מ, גובהו כ-100 ס"מ ומשקלו כ-4.2 ק"ג. המגלן שחור בצבעו עם ראש קירח בצבע אפור, מקור מעוקל ורוד ופס לבן לאורך הצוואר. הרגליים ורודות. הכנפיים אפורות-כסופות.

המגלן חי סביב בריכות וביצות ערבות לחות ויערות נשירים בצפון קמבודיה, דרום לאוס ואולי גם בווייטנאם ובמלזיה.

המגלן שולה מהמים את טרפו, הכולל חרקים, חסרי חוליות שונים, דגים וצפרדעים. לעיתים המגלנים יעבדו בזוגות כדי לחטוף טרף. הם מקננים על העצים ומטילים שתי ביצים לעונה.

מגלן זה כמעט נכחד מהעולם עקב ניקוז וייבוש ביצות, כריתת היערות בהם הם נמצאים, ריבוי טורפים וגידול אנושי מואץ בסביבתם. נכון ל-2013 נותרו כ-100 פרטים בוגרים שלו.

150px|ממוזער|ימין|מגלן ענק עם מטפלת בקמבודיה.
## קישורים חיצוניים

## הערות שוליים

קטגוריה:בעלי חיים שתוארו ב-1877
קטגוריה:טקסונים שתוארו בידי אמיל אוסטל
קטגוריה:כפניים
קטגוריה:עופות יחידים בסוגם
קטגוריה:וייטנאם: עופות
קטגוריה:קמבודיה: עופות
קטגוריה:לאוס: עופות
קטגוריה:קמבודיה: סמלים לאומיים
מיץ חמוציות

ממוזער|שמאל|250px|מיץ חמוציות טהור
**מיץ חמוציות** הוא מיץ המופק מחמוציות. לרוב, מוהלים את המיץ בתערובת עם מיצים אחרים או שממתיקים אותו עם סוכר.

## ערכים תזונתיים
כוס מיץ חמוציות טהור שמכיל כ-248 גרמים, הוא מקור עשיר לנוגדי חמצון, ויטמין C וחומצה סליצילית. בכוס אחת (248 מיליליטר) ישנם: 108 קילו-קלריות, 26.18 גרם פחמימות, 0.65 גרם חלבונים, 75.6 מיליגרם של ויטמין C (שהם 91% מן המשקה), 4.3 מיליגרם של כולין, ו-0.22 מיליגרם של ויטמין B<sub>3</sub>. כמו כן המיץ עשיר במינרלים, כוס אחת מכילה 46 מיליגרם של סידן, 12 מיליגרם של מגנזיום, 182 מיליגרם של אשלגן, 14 מיליגרם נתרן ועוד. מיץ חמוציות נחשב למשקה חומצי בעל רמת PH שנעה בין 2.3 ל-2.5.

## כמשקה בריאות
מיץ חמוציות הוא משקה המסייע במניעת מחלות וכן בניקוי הגוף מפסולת. המיץ מסייע בעיקר לחולים בעלי מחלות בדרכי השתן. הנוזל החומצי "מחטא" את שלפוחית השתן ומונע הצטברות של חיידקים מעוררי דלקות ומחלות דוגמת אשריכיה קולי (אשר מצוי במעיים, אך הימצאותו בדרכי השתן אינה תקינה). למיץ יש גם תועלת בשיפור לחץ הדם, שמירה על בריאות השיניים (הוא מחטא את החניכיים ומונע פלאק בשן) מניעת מחלות סרטן ומחלות בכלי הדם.

סגולותיו הרפואיות של מיץ החמוציות נבדקו ונבדקים על ידי רופאים וביולוגים ברחבי העולם. מחקרים הראו כי רמת החמוציות הגבוהה של המשקה, יחד עם כימיקלים המצויים בצמח החמוצית כגון אנתוציאנין, הם שמקנים לו יכולות אלה.

## בשוק העולמי
משנת 1999 עד 2006, מחיר חבית של מיץ חמוציות מן היצרן Ocean Spray (חברה אמריקאית הסוחרת במשקה בכמויות גדולות) עלה מ-14.79 דולרים ל-47.69 דולרים, עלייה של 222% במחיר. "אושן ספריי" היא חברה המייצרת ומשווקת מיצי חמוציות בארצות הברית וחולשת של 60% מן השוק האמריקאי. בין השנים 2005 עד 2006, הייתה ירידה של 2.6 אחוזים בשתיית מיצים, אך הביקוש למיץ חמוציות עלה ב-9.99 אחוזים.

## קישורים חיצוניים

## הערות שוליים

חמוציות
טינמו אפור

**טינמו אפור** (שם מדעי: *Tinamus tao*) הוא מין עוף ממשפחת הטינמיים ואחד מהגדולים במשפחה. הוא חי בטבע באמריקה הדרומית ומצוי בסכנת הכחדה.
## מאפיינים
אורכו של הטינמו כ-46 ס"מ ומשקלו עד 2 ק"ג. הוא בעל נוצות אפורות ברובן עם ראש וצוואר מנומרים בלבן, עיניים שחורות ופסים כהים לאורך הכנפיים. השת בצבע זהוב והרגליים הגדולות לבנות. זהו עוף החי לבדו או בזוגות ולא בקבוצות גדולות.

תפוצתו היא בצפון ברזיל וכן במזרח אקוודור, מזרח פרו, קולומביה, צפון ונצואלה, צפון בוליביה וגויאנה. הוא חי ביערות גשם וביערות הרריים לחים. הטינמו ניזון מפירות וזרעים על הקרקע או משיחים.

הטינמו מקנן על הקרקע והזכר דוגר על הביצים עד לבקיעה.

## תת-מינים
* *Tinamus tao larensis*
* *Tinamus tao kleei*
* *Tinamus tao septentrionalis*
* *Tinamus tao tao*

## קישורים חיצוניים

## הערות שוליים

קטגוריה:בעלי חיים שתוארו ב-1815
קטגוריה:טינמאים
קטגוריה:ברזיל: עופות
קטגוריה:גיאנה: עופות
קטגוריה:אקוודור: עופות
קטגוריה:עופות יער האמזונאס
קטגוריה:טקסונים שתוארו בידי קונרד יאקוב טמינק
אנפה קיסרית

**אנפה קיסרית** (שם מדעי: *Ardea insignis*) היא מין של אנפה גדולה מהסוג אנפה החיה בצפון-מזרח הודו ובדרום-מזרח אסיה. אנפה זו כמעט נכחדה בטבע.

זוהי האנפה השנייה בגודלה לאחר אנפת גוליית. גובהה מגיע ל-127 ס"מ, מוטת כנפיה ל-54–57 ס"מ ומשקלה ל-2–5.6 ק"ג. זוהי אנפה אפורה בעלת צוואר ארוך ובעלת נוצות לבנות משתלשלות על צווארה ומעל כנפיה. המקור שחור והסנטר לבן. הבטן לבנה והרגליים אפורות עם קרומי שחייה.

היא נפוצה סביב ביצות ויערות טרופיים בצפון הודו, בהוטן, בורמה ובנגלדש ואולי גם בנפאל. כמו רוב האנפות היא דייגת מוכשרת התוקפת את קורבנה עם מקורה הארוך במהירות.

האנפה כמעט נכחדה בטבע עקב פגיעה בבית גידולה ופיתוח מואץ של נהרות באזור חיותה.

## קישורים חיצוניים

## הערות שוליים

קטגוריה:בעלי חיים שתוארו ב-1878
קטגוריה:טקסונים שתוארו בידי אלן אוקטביאן יום
קטגוריה:אנפתיים
קטגוריה:הודו: עופות
חסידה מזרחית

**חסידה מזרחית** (שם מדעי: *Ciconia boyciana*) היא מין של חסידה גדולה ממשפחת החסידתיים החיה במזרח אסיה. היא נמצאת במזרח סין ורוסיה ובעבר גם ביפן וקוריאה מהן נכחדה.
## מאפיינים
חסידה זו גדולה מהחסידה הלבנה, ואורכה 100–130 ס"מ, גובהה מגיע ל-110–150 ס"מ ומשקלה ל-3–6 ק"ג. היא דומה במראה לחסידה הלבנה, אך בעלת מקור גדול ואפור, עיניים מוקפות בטבעת אדומה ודלדול אדום מתחת המקור.

החסידה חיה בבדידות חוץ מבעונת הרבייה. היא מצויה בין גדות ביצות ונהרות ומחפשת חרקים, דגים, דו-חיים, זוחלים ויצורים קטנים נוספים.

חסידה זו נמצאת בסכנת הכחדה בבית גידולה בטבע.

## קישורים חיצוניים

## הערות שוליים

קטגוריה:טקסונים שתוארו בידי רוברט סווינהו
קטגוריה:בעלי חיים שתוארו ב-1873
קטגוריה:חסידתיים
קטגוריה:סין: עופות
קטגוריה:רוסיה: עופות
יוליוס דיטמן

**יוליוס דיטמן** (בהולנדית: **Julius Dettmann**; 23 בינואר 1894 – 25 ביולי 1945) היה קצין באס אס בגרמניה הנאצית, אשר התפרסם בתור הקצין שהוציא את ההוראה למעצרה של אנה פרנק ומשפחתה, וככל הנראה האדם היחיד שידע מי הסגיר אותם.

## ביוגרפיה
דיטמן נולד בקניגסברג. מספר החבר שלו במפלגה הנאצית היה 722,240. הוא הצטרף גם לאס אס (מס' חבר 414,783), ושרת בתחילת מלחמת העולם השנייה בפולין ובברית המועצות.

ב-9 בנובמבר 1942 הוצב באמסטרדם, הולנד שהייתה תחת כיבוש גרמני מאז 1940. במקביל הוא הועלה לדרגת אובר-שטורמפיהרר (מקביל לסגן).

ב-4 באוגוסט 1944 קיבל דיטמן שיחת טלפון, בה סופר לו על יהודים המסתתרים בסניף של חברת אופקטה ברחוב פרינסנחראכט 263. דיטמן ציווה על נגד האס דה קרל זילברבאואר לצאת ולעצור אותם. מאוחר יותר נזכר זילברבאואר כי דיטמן ציין בפניו שהשיחה הגיעה מ"מקור מהימן".

זילברבאואר הגיע למקום עם שלושה מתנדבים הולנדים בבגדים אזרחיים אך חמושים. הוא גילה במקום שמונה יהודים, את אנה פרנק אביה אוטו פרנק אמה אדית אחותה מרגוט וכן את הרמן ואוגוסטה ואן-פלס עם בנם פטר. המסתתר השמיני היה פרידריך פפר. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים, ולאחר מכן הועברו למחנה המעבר המשטרתי ליהודים וֶסְטֶרְבּוֹרְק. מאוחר יותר נעצרו גם ויקטור קוגלר ויוהנס קליימן שהסתירו אותם. כל המסתתרים, למעט אוטו פרנק, מצאו את מותם במחנות השמדה.

דיטמן התפרסם גם כאחראי על הוצאתם להורג של 15 אנשי מחתרת הולנדיים, ביניהם יוהנס פוסט , דמות מופת של המחתרת ההולנדית. עם כניעת גרמניה הנאצית, נעצר דיטמן בהולנד כשבוי מלחמה. הוא נכלא בבית כלא באמסטרדם והתאבד ב-25 ביולי 1945 זמן קצר לפני שהופיע בפני בית משפט. ככל הנראה הוא היה האדם היחיד שידע מי הסגיר את אנה פרנק ומשפחתה, אולם הוא מעולם לא נחקר על כך, ולקח עמו את הסוד אל הקבר. ב-1963 אותר זילברבאואר בידי צייד הנאצים שמעון ויזנטל, אולם הוא טען שלא ידוע לו מי שוחח עם דיטמן. החשודים העיקריים בהלשנה הם וילם ואן מארן, לני הרצוג, נלי ווסקאול וטוני אהלרס. אוטו פרנק עצמו טען שידוע לו כי הקול שדיבר עם דיטמן בטלפון היה קול של אישה צעירה. יש אף הטוענים שמשפחת פרנק נתפסה באקראי במהלך פשיטה למציאת תלושי מזון או בעבירות מנהליות אחרות הקשורות לאישורי עבודה.

## הערות שוליים

קטגוריה:פושעי מלחמה נאצים
קטגוריה:אנשי אס אס
קטגוריה:אישים שקשורים לאנה פרנק
קטגוריה:מתאבדים: נאצים
קטגוריה:נאצים שנפטרו במעצר
קטגוריה:גרמנים שנולדו ב-1894
קטגוריה:גרמנים שנפטרו ב-1945
רכס מוריס

**רכס מוריס** (באנגלית: **Morice Range**) הוא רכס הרים המהווה תת-רכס של רכסי טאהצה בצפון פרובינציית קולומביה הבריטית שבקנדה.

גובהו של הרכס 1,794 מטרים מעל פני הים, ושטחו של הרכס 633 קמ"ר; הרכס ממוקם ממערב לאגם מוריס, וזרוע של האגם חוצה את הרכס.

שמו של הרכס ניתן לו רשמית ב-16 באפריל 1985, על פי הצעתו של הגאולוג קארל ריקר, והוא נקרא על שם אגם מוריס הסמוך.

## קישורים חיצוניים
* רכס מוריס באתר ממשלת קולומביה הבריטית
* תצלום לוויין ומידע גאוגרפי
* מפה טופוגרפית של רכס מוריס
* רכס מוריס באתר summitsearch
* מזג אוויר עדכני עבור רכס מוריס
** תחזית מזג אוויר עבור רכס מוריס
** סטטיסטיקות מזג אוויר עבור רכס מוריס

## הערות שוליים

מוריס
מוריס
מישל לוהאן גרישם

**מישל לוהאן גרישם** (באנגלית: **Michelle Lujan Grisham**; נולדה ב-24 באוקטובר 1959) היא פוליטיקאית אמריקאית חברת המפלגה הדמוקרטית המכהנת כמושלת ניו מקסיקו. קודם לכן כיהנה כנציגת המחוז הראשון של ניו מקסיקו בבית הנבחרים של ארצות הברית. בנובמבר 2018 נבחרה לתפקיד מושל ניו מקסיקו, ובראשית ינואר נכנסה לתפקידה. נבחרה לכהונה שנייה בבחירות 2022.

## ביוגרפיה
לוהאן גרישם נולדה בלוס אלמוס שבניו מקסיקו, בתם של באדי וסוניה. ב-1977 סיימה לימודי תיכון בסנטה פה. אחותה של לוהאן גרישם מתה מגידול סרטני במוחה בגיל 21, מאבקה הרפואי הביא להתרוששות משפחתה ודחף את לוהאן גרישם לקריירה ציבורית. ב-1981 היא סיימה תואר ראשון באוניברסיטת ניו מקסיקו וב-1987 סיימה לימודי תואר JD במשפטים מאוניברסיטת ניו מקסיקו. לאחר הלימודים עבדה בלשכת עורכי הדין של ניו מקסיקו ועמדה בראש תוכנית הפניית קשישים לעורכי דין. בשנים 1991–2002 עבדה כמנהלת הסוכנות לענייני הזדקנות של מדינת ניו מקסיקו. בשנים 2002–2004 כיהנה כמזכירה לענייני הזדקנות ושירותים לטווח ארוך ובשנים 2004–2007 כיהנה כמזכירת הבריאות בקבינט של מושל ניו מקסיקו.

ב-2008 התמודדה בבחירות המקדימות של המפלגה הדמוקרטית לקראת הבחירות לקונגרס, אך סיימה במקום השלישי. בשנים 2010–2012 כיהנה בראש מועצת מחוז ברנליאו שבניו מקסיקו.

ב-2012 ניצחה כמועמדת המפלגה הדמוקרטית בבחירות לנציגות המחוז הראשון של ניו מקסיקו בבית הנבחרים של ארצות הברית. היא נכנסה לתפקידה בינואר 2013. מאז נבחרה לשתי תקופות כהונה נוספות. מאז 2017 היא מכהנת כראש השדולה ההיספנית בקונגרס.

לוהאן גרישם התמודדה כנציגת המפלגה הדמוקרטית לתפקיד מושל ניו מקסיקו במסגרת הבחירות בארצות הברית ב-2018, וגברה בהן על מועמד המפלגה הרפובליקנית סטיב פירס עם 57% מקולות הבוחרים.

בבחירות 2022 נבחרה לכהונה שנייה, לאחר שניצחה את המועמד הרפובליקני, מארק רונצ'טי, עם 52% מהקולות.

## חיים אישיים
לוהאן נישאה לגרגורי גרישם בשנת 1982. היא התאלמנה מגרגורי בשנת 2004, כאשר נפטר עקב מפרצת תוך-גולגולתית. לזוג נולדו שתי בנות.

ב-2022 נישאה בשנית למנואל קורדובה, בעל עסק קטן מאלבקרקי, כאשר סגנית נשיא ארצות הברית, קמלה האריס, אישרה את נדריי הזוג.

## קישורים חיצוניים

* 

* מישל לוהאן גרישם באתר בית הנבחרים
* 

## הערות שוליים

קטגוריה:אמריקאים ילידי ניו מקסיקו
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מניו מקסיקו
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-114 של ארצות הברית
קטגוריה:מזכירי מחלקות ממשל במדינות ארצות הברית
קטגוריה:מושלי ניו מקסיקו
קטגוריה:מושלות מדינות ארצות הברית מהמפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות ארצות הברית מממוצא היספני ולטיני
קטגוריה:בוגרות אוניברסיטת ניו מקסיקו
קטגוריה:בוגרי אוניברסיטת ניו מקסיקו
קטגוריה:חברי הקונגרס ה-113 של ארצות הברית
קטגוריה:אמריקאיות שנולדו ב-1959
קטגוריה:אמריקאים שנולדו ב-1959